CELEX: 52015PC0171
Language: sk
Date: 2015-04-22
Title: Návrh ROZHODNUTIE RADY o pozícii, ktorá sa má prijať v mene Európskej únie v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd (Copernicus)

EURÓPSKA KOMISIA
            V Bruseli22. 4. 2015
            COM(2015) 171 final
            2015/0088(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej úniev Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd(Copernicus)
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy EÚ čo najskôr po ich prijatí do Dohody o EHP.
            
            
               V článku 78 Dohody o EHP sa stanovuje, že zmluvné strany posilňujú a rozširujú spoluprácu v rámci činností Únie, okrem iného v oblasti životného prostredia, výskumu a technologického rozvoja.
            
            
               2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               Cieľom návrhu rozhodnutia Spoločného výboru EHP (pripojeného k návrhu rozhodnutia Rady) je zmeniť Protokol 31 k Dohode o EHP o spolupráci v špecifických oblastiach mimo štyroch slobôd s cieľom rozšíriť spoluprácu zmluvných strán v oblasti životného prostredia, výskumu a technologického rozvoja.
            
            
               Spolupráca medzi zmluvnými stranami Dohody o EHP už bola rozhodnutím Spoločného výboru EHP č. 249/2014 z 13. novembra 2014
                  1
                rozšírená tak, aby zahŕňala program Copernicus. Odkaz na nariadenie (EÚ) č. 377/2014, ktorým sa zriaďuje program Copernicus, bol preto zahrnutý do článku 1 ods. 8 písm. d) protokolu 31 k Dohode o EHP. Spôsoby plánovanej spolupráce medzi zmluvnými stranami Dohody o EHP v tejto súvislosti boli takisto stanovené príslušným ustanovením protokolu 31 k Dohode o EHP.
            
            
               Podľa článku 1 ods. 8d písm. e) protokolu 31 sú Nórsko a Lichtenštajnsko vyňaté z účasti na programe Copernicus. Nórsko však teraz zrušilo prekážky svojej účasti. Príslušné ustanovenia o účasti štátov EZVO na programe sa preto uplatňujú aj na Nórsko a odkaz na Nórsko v písm. e) sa vypúšťa.
            
            
               Je potrebné poznamenať, že Nórsko požiadalo o možnosť začať svoju účasť na programe Copernicus so spätnou účinnosťou od 1. januára 2014. Finančný príspevok na program Copernicus, ktorý sa vzťahuje na rozpočtový rok 2014, sa pripočíta k príspevku za rozpočtový rok 2015 a zahrnie sa do výzvy na úhradu finančných prostriedkov za rok 2015. V tejto súvislosti nórsky parlament už predbežne schválil príslušné finančné prostriedky.
            
            
               3.PRÁVNE PRVKY NÁVRHU
            
            
               Podľa článku 1 ods. 3 nariadenia Rady (ES) č. 2894/94 o opatreniach na vykonávanie Dohody o EHP Rada na základe návrhu Komisie prijme v mene Únie pozíciu k takýmto rozhodnutiam.
            
            
               Komisia predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia dúfa, že tento návrh bude môcť Spoločnému výboru EHP predložiť pri najbližšej možnej príležitosti.
            
            
               2015/0088 (NLE)
            
            
               Návrh
            
            
               ROZHODNUTIE RADY
            
            
               o pozícii, ktorá sa má prijať v mene Európskej únie
                  v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd
                  (Copernicus)
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 189 ods. 2 v spojení s jej článkom 218 ods. 9,
            
            
               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  2
               , a najmä na jeho článok 1 ods. 3,
            
         
         
            
               so zreteľom na návrh Európskej komisie,
            
            
               keďže:
            
            
               (1)Dohoda o Európskom hospodárskom priestore
                  3
                (ďalej len „Dohoda o EHP“) nadobudla platnosť 1. januára 1994.
            
            
               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 k tejto dohode.
            
            
               (3)Protokol 31 k Dohode o EHP obsahuje ustanovenia a opatrenia týkajúce sa spolupráce v špecifických oblastiach mimo štyroch slobôd.
            
            
               (4)Spolupráca zmluvných strán Dohody o EHP bola rozhodnutím Spoločného výboru EHP č. 249/2014 z 13. novembra 2014
                  4
                rozšírená tak, aby zahŕňala nariadenie Európskeho parlamentu a Rady (EÚ) č. 377/2014 z 3. apríla 2014, ktorým sa zriaďuje program Copernicus a ktorým sa zrušuje nariadenie (EÚ) č. 911/2010
                  5
               .
            
            
               (5)Táto spolupráca by sa mala za podmienok stanovených v protokole 31 k Dohode o EHP rozšíriť na Nórsko, ktorého účasť by sa preto mala začať 1. januára 2014.
            
            
               (6)Protokol 31 k Dohode o EHP by sa mal preto zmeniť, aby sa umožnila táto rozšírená spolupráca s účinnosťou od 1. januára 2014.
            
            
               (7)Pozícia Únie v Spoločnom výbore EHP by mala vychádzať z pripojeného návrhu rozhodnutia,
            
            
               PRIJALA TOTO ROZHODNUTIE:
            
            
               Článok 1
            
            
               Pozícia, ktorá sa má prijať v mene Európskej únie v Spoločnom výbore EHP k navrhovanej zmene Protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
            
            
               Článok 2
            
            
               Toto rozhodnutie nadobúda účinnosť dňom jeho prijatia.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  [zatiaľ neuverejnené]
               
               
                  
                     (2)
                  Ú. v. ES L 305, 30.11.1994, s. 6.
               
               
                  
                     (3)
                  Ú. v. ES L 1, 3.1.1994, s. 3. 
               
               
                  
                     (4)
                  Ú. v. EÚ L [zatiaľ neuverejnené].
               
               
                  
                     (5)
                  Ú. v. EÚ L 122, 22.4.2014, s. 44.
               
            
      
    ---documentbreak--- 
      
         
               EURÓPSKA KOMISIA
            V Bruseli22. 4. 2015
            COM(2015) 171 final
            PRÍLOHA
            ROZHODNUTIE SPOLOČNÉHO VÝBORU EHP č. .../2015z ...,ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd
            k
            návrhu rozhodnutia Rady
            o pozícii, ktorá sa má prijať v mene Európskej únie v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd (Copernicus)
            
               
         
         
            
               PRÍLOHA
               
                  K ROZHODNUTIU SPOLOČNÉHO VÝBORU EHP č. …/2015
               
                  z..,
               
                  ktorým sa mení Protokol 31 k Dohode o EHP 
                  o spolupráci v špecifických oblastiach mimo štyroch slobôd
            
            
               SPOLOČNÝ VÝBOR EHP,
            
            
               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
            
            
               keďže:
            
            
               (1)Spolupráca zmluvných strán Dohody o EHP bola rozhodnutím Spoločného výboru EHP č. 249/2014 z 13. novembra 2014
                  1
                rozšírená tak, aby zahŕňala nariadenie Európskeho parlamentu a Rady (EÚ) č. 377/2014 z 3. apríla 2014, ktorým sa zriaďuje program Copernicus a ktorým sa zrušuje nariadenie (EÚ) č. 911/2010
                  2
               .
            
            
               (2)Táto spolupráca by sa mala za podmienok stanovených v protokole 31 k Dohode o EHP rozšíriť na Nórsko, ktorého účasť by sa preto mala začať 1. januára 2014.
            
            
               (3)Protokol 31 k Dohode o EHP by sa mal preto zmeniť, aby sa umožnila táto rozšírená spolupráca s účinnosťou od 1. januára 2014.
            
            
               PRIJAL TOTO ROZHODNUTIE:
            
            
               Článok 1
            
            
               V článku 1 ods. 8d písm. e) protokolu 31 k Dohode o EHP sa vypúšťajú slová „Nórsko a“.
            
            
               Článok 2
            
            
               Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP
                  3?
            
            
               
                  4Uplatňuje sa od 1. januára 2014.
            
            
               Článok 3
            
            
               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
            
            
               V Bruseli
            
            
               
                     Za Spoločný výbor EHP
               
               
                     predseda
                     
                     
                     
                     tajomníci
                     Spoločného výboru EHP
               
            
         
         
            
                  
                     (1)
                  Ú. v. EÚ L 122, 22.4.2014, s. 44. 
               
               
                  
                     (2)
                  Ú. v. EÚ L [zatiaľ neuverejnené]. 
               
               
                  
                     (3)
                  [Ústavné požiadavky neboli oznámené.] [Ústavné požiadavky boli oznámené.]